OpenLLM-France/wikimedia huggingface dataset:
# Urška Žigart

Urška Žigart (Slovenska Bistrica, 1996ko abenduaren 4a) Esloveniako txirrindulari profesional bat da, erlojupeko lasterketatan espezializatua.

## Ibilbidea

Esloveniako txapelketatan hartu du parte 2016tik aurrera. Hiru aldiz brontzezko domina eskuratu ondoren beste hirutan txapelduna izan da. 2020an Italiako Giroa korritu zuen.
Esloveniako taldeetan ibili ondoren 2021ean Team Jayco–AlUla talde australiarrak fitxatu zuen.

## Bizitza pertsonala

Tadej Pogačar bikotea ere txirrindularia da, bi aldiz Frantziako Tourra irabazi duena, besteak beste.

## Palmaresa

2016
* 3. Esloveniako erlojupeko txapelketan
2017
* 3. Esloveniako erlojupeko txapelketan
2019
* 3. Esloveniako erlojupeko txapelketan
* 3. Esloveniako errepideko txapelketan
2020
* 1. Esloveniako erlojupeko txapelketan
* 3. Esloveniako errepideko txapelketan
2021
* "Setmana Ciclista Valencianan" etapa 1
2022
* 1. Esloveniako erlojupeko txapelketan
2023
* 1. Esloveniako erlojupeko txapelketan

## Erreferentziak

* ↑ (Ingelesez) published, Stephen Farrand. (2023-06-22). «Tadej Pogacar and Urska Zigart dominate Slovenian time trial championships» cyclingnews.com (Noiz kontsultatua: 2023-06-28).
* ↑ (Ingelesez) published, Kirsten Frattini. (2020-11-02). «Urska Zigart to Mitchelton-Scott in 2021» cyclingnews.com (Noiz kontsultatua: 2023-06-28).
* ↑ (Ingelesez) published, Patrick Fletcher. (2020-09-20). «Tadej Pogacar: Shark in sheep's clothing, Tour de France champion» cyclingnews.com (Noiz kontsultatua: 2023-06-28).

## Kanpo estekak

* UCI webguneko fitxa irakurgai (Ingelesez)
* Datuak: Q19661776
* Multimedia: Urška Žigart / Q19661776
# Us (argipena)

Us edo US terminoek honako artikuluetara eraman gaitzakete:
* U.S., US, U.S.A. edo USA, Ameriketako Estatu Batuen (AEB) ingelesezko laburdura ohikoak dira. Horri lotuta daude:
** .us, Estatu Batuetako Interneteko herrialde domeinua.
** US$ edo AEBetako dolarraren laburdura.
* Us, Frantzia, Ile-de-France eskualdean.
* US, Sevillako Unibertsitatearen laburdura, Espainia.
* US, Sussexeko Unibertsitatearen laburdura, Erresuma Batua.
* Us (2019ko filma).
# Us Weekly

Us Weekly Estatu Batuetako bihotzeko astekaria da.1977an The New York Times Companyk sortua, egun American Media, Inc. taldekoa da. 2017an 1,95 miloi ale baino gehiago saltzen zituen.

## Erreferentziak

* ↑ Snider, Mike. (2017-3-15). «'National Enquirer' parent buys 'Us Weekly' from Wenner Media» USA Today.

## Kanpo estekak

* Datuak: Q549578
# Usa jingū

Usa jingū (japonieraz: 宇佐神宮) edo Usa Hachiman-gū (宇佐八幡宮) Japoniako Ōita prefeturan dagoen santutegi xintoista da, Usa hirian dagoena.

## Historia

Nara Aroan fundatu zen Usa jingū santutegia, 708 eta 714 artean. 779an ondoan Miroku-ji tenplu budista eraiki zuten. Santutegi mixtoa izan zen 1868an zati budista kentzera behartu zuten arte. 1871 eta 1946 artean lehen mailako santutegia Kanpei-taisha (官幣大社) izan zen.
Santutegia bera Ōjin enperadorearen (Hachiman, "gerlarien jainkoa") omenez egin zen lehenengoa izan zen eta gaur egun 40.000 Hachiman santutegi inguru daude Japonian.

## Jaialdia

Hōjō-e (放生会) jaialdia da ezagunena. Jaialdi budista bat da eta txoriak eta arrainak askatzen dira kagura dantza sakratuak egiten diren bitartean. Ekitaldi honen bidez urtean zehar hil diren arrantzaleei omenaldia egiten zaie. Gaur egun beste hainbat santutegitara zabaldu den jaialdia da, baina jatorria Usan du.

## Egitura

Eraikin nagusia eta Kujaku Monkei eraikina Japoniako Altxor Nazional izendaturik daude. Kanpotik begiratura bi eraikin paralelo independiente diruditen arren lotura badute eta berez eraikin bakarra dela esan daiteke.
Aurrealdean badago ge-in izeneko egitura bat, bertan omen dago jainkoa egunez. Atzealdean nai-in izeneko egitura dago, jainkoaren lotarako gela omen dena.
Gaur egungo eraikinak XIX mendekoak dira.

## Kanpo estekak

* (Japonieraz) Webgune ofiziala
* Datuak: Q715632
* Multimedia: Usa Shrine / Q715632
# Us (2019ko filma)

    Artikulu hau filmari buruzkoa da; beste esanahietarako, ikus «Us (argipena)».
Us 2019ko Jordan Peele estatubatuar zinema zuzendariaren beldurrezko film bat da. Lupita Nyong'o, Winston Duke, Elisabeth Moss eta Tim Heidecker aktoreek antzeztu zuten.
South by Southwest jaialdian estreinatu zen 2019ko martxoaren 8an.

## Argumentua

Oharra: Atal honek istorio osoa edo amaiera argitzen du.
Adelaide Wilson (Lupita Nyong'o) bere txikitako hondartzako etxera itzultzen da senarrarekin (Winston Duke) eta haurrekin, udako oporretan. Bere iraganeko trauma azalgaitz batek, eta kasualitate izugarrien segida batek, asaldatu egiten dute, eta Adelaide gero eta sinetsiago dago bere familiari zerbait okerra gertatuko zaiola. Lagunekin (Elisabeth Moss, Tim Heidecker) egun bat pasa ondoren, Wilsondarrak oporretako etxera bueltan joaten dira, eta auto sarbidean lau pertsonen siluetak aurkitzen dituzte: lau ezezagunak itxuraz beraien berdin-berdinak dira.

## Aktoreak

* Lupita Nyong'o: Adelaide Wilson / Adelaideren doppelgängerra
** Madison Curry: Adelaide gaztea / Adelaideren doppelgänger gaztea
* Winston Duke: Gabriel "Gabe" Wilson / Gaben doppelgängerra
* Evan Alex: Jason Wilson / Jasonen doppelgängerra
* Shahadi Wright Joseph: Zora Wilson / Zoraren doppelgängerra
* Elisabeth Moss: Mrs. Tyler / Mrs. Tylerren doppelgängerra
* Tim Heidecker: Mr. Tyler
* Yahya Abdul-Mateen II
* Anna Diop
* Cali eta Noelle Sheldon: Tyler ahizpak
* Duke Nicholson
* Kara Hayward: Nancy
* Nathan Harrington: Glenn

## Erreferentziak

* ↑ «Us» South by Southwest.

## Kanpo estekak

* IMDBko fitxa irakurgai (Ingelesez)
* Datuak: Q56000996
* Multimedia: Us (2019 film) / Q56000996
# Urša Bogataj

Urša Bogataj (Liubliana, 1995eko martxoaren 7a) eski-jauzian lehiatzen den esloveniar kirolaria da.
Bi aldiz hartu du parte Neguko Joko Olinpikoetan, 2018an eta 2022an, eta bi urrezko domina lortu zituen Pekin 2022an, banakako tranpolin arruntean eta talde mistoko ohiko tranpolinean (Timi Zajc, Nika Kriénar eta Peter Prevcekin batera).
Zilarrezko domina irabazi zuen 2021eko Eski Nordikoko Munduko Txapelketan, taldekako tranpolin arrunteko proban.

## Ibilbidea

Olinpiar Jokoak :
| Urtea | Lekua | Domina |
| 2022 | Pekin (Txina) | 01 ! |
| 2022 | Pekin (Txina) | 01 ! |
| Munduko txapelketak |||
| Urtea | Lekua | Domina |
| 2021 | Oberstdorf (Alemania) | 02 ! |

## Kanpo estekak

* Datuak: Q468159
* Multimedia: Urša Bogataj / Q468159
# Urška Djukić

Urška Djukić (Ljubljana, Eslovenia, 1986) esloveniar zinema zuzendari eta gidoilaria da.

## Biografia

Urška Djukić Ljubljanan, Esloveniako hiriburuan jaio zen 1986 urtean hain zuzen ere.
Nova Goricako Unibertsitateko Arte Akademian ikasi zuen.
2016 urtean Good Run, Life! filmarekin labur onenaren saria jaso zuen Esloveniako 19. Zinemaldian. 2019an, Canneseko Zinemaldian estreinatu zen The Right One film laburra zuzendu zuen.
2021 urtean Émilie Pigeard zuzendarikidearekin Esloveniar-Frantziar koprodukzio batean, Grandma's Sexual Life animaziozko film labur dokumentala egin zuen; film labur onenaren Europako film labur onenaren Saria eta animaziozko film labur onenaren Caesar saria ere jaso zuen.

## Sariak eta aintzatespenak

* 2021 urtean Europako film labur onenaren eta animaziozko film labur onenaren Caesar saria Saria Émilie Pigeard zuzendarikidearekin egindako Grandma's Sexual Life animaziozko film labur dokumentalarengatik.
* 2023 urtean Soriako mujerDOC generoari buruzko nazioarteko zinemaldian laburmetrairik onenari dedikatutako saria eman zioten; antolatzaileek honela arrazoitu zuten saria:
   Aurreko belaunaldietako emakumeek beren bizitza sexualari buruz duten testigantza jaso eta umore puntu bat mantenduz, baita egoera gordinak ere, ikusentzunezko metaforekin kontatzeagatik. Errealitate hori planetako txoko askotara estrapola daiteke, gaur egun, non emakumeen bizitza sexualeko plazerak ez baitu lekurik.

## Erreferentziak

* ↑ (Gaztelaniaz) «Urška Djukić - Biografía, mejores películas, series, imágenes y noticias» La Vanguardia 2022-12-12 (Noiz kontsultatua: 2023-03-21).
* ↑ (Ingelesez) «Urška Djukić» bsf.si (Noiz kontsultatua: 2023-03-21).
* ↑ (Ingelesez) The Right One (Short 2019) - IMDb. (Noiz kontsultatua: 2023-03-21).
* ↑ (Ingelesez) Granny's Sexual Life (Short 2021) - IMDb. (Noiz kontsultatua: 2023-03-21).
* ↑ «Kratki film Urške Djukić osvojil še cezarja, najvišje francosko filmsko priznanje» MMC-RTV SLO 2023-02-27.
* ↑ (Gaztelaniaz) SoriaNoticias. (2023-03-12). «MujerDoc entrega los premios a las películas ganadoras de la VI Edición del Festival» sorianoticias.com (Noiz kontsultatua: 2023-03-21).

## Kanpo estekak

* Urška Djukić Esloveniako Zinema Datu Basean
* Urška Djukić zinema munduko IMDB datubasean
* Datuak: Q115198466
* Multimedia: Urška Djukić / Q115198466
# Valkiria operazioa

Valkiria Operazioa (alemanez: Unternehmen Walküre) Wehrmachtek Bigarren Mundu Gerraren testuinguruan egindako gobernuaren jarraipen plan bat zen, Alemaniako Lurralde Erreserbako Armadari (Ersatzheer) emana, exekutatzeko eta ezartzeko, orden zibila Hirugarren Reichean kolapso orokorrean sartzearen kasuan. Gai zibilen kontrola galtzeko arriskua ikusten zen, esaterako, Alemaniako hirien aliatuen bonbardaketetan edo Alemaniako lantegietan behartutako milioika langile atzerritarren altxamendua gertatzean. Helburuak balizko matxinadeei erantzutea eta herrialdearen kontrola mantentzea ziren.
Friedrich Olbricht, Henning von Tresckow eta Claus von Stauffenberg, Heerreko ofizialak, hainbat aldaketa egin zituzten jatorrizko Valkiria Plana (alemanez: Walküre Plana) prestatuz. Horren arabera Alemaniako hirien kontrola hartu, SSak desarmatu eta nazien buruzagitza atxilotu behar zuten, Hitler uztailaren 20ko konplotean hil ondoren. Hitlerren heriotza eskatzen zen erabat, ez atxilotzea, soldadu alemaniarrak leialtasun zinetik askatzeko (Reichswehreid). Prestaketa luzeen ondoren, konspiratzaileen plana 1944an aktibatu zen, baina 1 fasean huts egin zuen, hau da, Hitler bizirik atera zen erasotik.

## Kanpo estekak

* Datuak: Q508967
* Multimedia: Operation Valkyrie / Q508967
# Valkovce

Valkovce Eslovakiako udalerri bat da, Svidníkeko barrutian kokatuta. 6,66 km²ko azalera du eta 214 biztanle 2017ko datuen arabera.

## Historia

Idatzizko lehen aipamena 1382. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q630806
* Multimedia: Valkovce / Q630806
# Vall-llobrega

Vall-llobrega Kataluniako udalerria da, Baix Empordà eskualdean eta Gironako probintzian kokatua. 2009ko urtarrilaren 1eko erroldaren arabera 853 biztanle zituen. 5,45 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 252 | 241 | 228 | 207 | 192 | 175 | 218 | 213 | 209 | 209 | 438 | 853 |

## Ikus, gainera

* Gironako udalerrien zerrenda

## Kanpo estekak

* (Katalanez) Udaletxearen webgune ofiziala.
* Datuak: Q13587
* Multimedia: Vall-llobrega / Q13587
# Valkenburg aan de Geul

Valkenburg aan de Geul (entzun) Herbehereetako Limburg probintziako herria da. 2010eko urtarrilaren 1eko erroldaren arabera, herriak 17.097 biztanle zituen.

## Klima

Datu klimatikoak (Valkenburg) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 12 | 15 | 20 | 23 | 27 | 31 | 32 | 33 | 27 | 24 | 17 | 15 | 33 |
| Batez besteko tenperatura maximoa (°C) | 5 | 5 | 8 | 11 | 15 | 17 | 20 | 20 | 17 | 13 | 9 | 6 | 12 |
| Batez besteko tenperatura (ºC) | 3 | 2 | 5 | 7 | 11 | 14 | 16 | 16 | 14 | 11 | 7 | 5 | 10 |
| Batez besteko tenperatura minimoa (°C) | 1 | 0 | 2 | 3 | 7 | 11 | 13 | 12 | 11 | 7 | 4 | 2 | 6 |
| Erregistraturiko tenperatura minimoa (°C) | -15 | -12 | -8 | -3 | -1 | 2 | 6 | 6 | 2 | -2 | -5 | -10 | -15 |
| Hezetasuna (%) | 84 | 78 | 77 | 70 | 68 | 70 | 71 | 69 | 74 | 78 | 82 | 86 | 76 |
| Iturria: Weatherbase ||||||||||||||

## Ikus, gainera

* Limburg

## Erreferentziak

* ↑ Valkenburg, Netherlands Travel Weather Averages. Weatherbase (Noiz kontsultatua: 2013-06-29).

## Kanpo estekak

* (Nederlanderaz) Udalaren webgunea.
* Datuak: Q9771
* Multimedia: Valkenburg aan de Geul / Q9771
# Valkenswaard

Valkenswaard (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 30.734 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9873
* Multimedia: Valkenswaard / Q9873
# Valkyrie (filma)

Valkyrie (euskaraz Valkiria) 2008ko Bryan Singer estatubatuar zinema zuzendariaren gerrathriller filma bat da. Bertan, Tom Cruise, Kenneth Branagh, Bill Nighy, Tom Wilkinson, Carice van Houten eta Terence Stamp aktoreek antzeztu zuten. Izen berdineko Valkiria Operazioa eta 1944an Claus von Stauffenberg alemaniar kolonelak Adolf Hitler hiltzeko atentatuan oinarritua dago.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra, Claus von Stauffenberg (Cruise) alemaniar kolonel eta aristokrata Afrikako gerratik larriki zauritua Alemaniara itzuli berri da eta alemaniar erresistentziarekin bilera izan ondoren Valkiria Operazioaren arduraduna bilakatuko da, bere helburua Adolf Hitler hil, errejimen nazia irauli eta gerrari amaiera ematea delarik. 1944an hainbat gertakizunen ondorioz Führerbunkerran lehergailu bat eztandarazi eta Hitler hiltzeko atentatuak huts egin zuen). Egitasmo hark gainera diktadorea hil ondoren Hirugarren Reicharen kontrola bereganatuko zuen itzalpeko gobernua eratzea ere barne hartzen zuen.

## Aktoreak

* Tom Cruise - Claus von Stauffenberg kolonela
* Bill Nighy - Friedrich Olbricht jenerala
* Tom Wilkinson - Friedrich Fromm kolonel jenerala
* Christian Berkel - Albrecht Ritter Mertz von Quirnheim kolonela
* Terence Stamp - Ludwig Beck kolonel jenerala
* Kevin McNally - Carl Friedrich Goerdeler doktorea
* Jamie Parker - Werner von Haeften tenientea
* Eddie Izzard - Erich Fellgiebel jenerala
* Carice van Houten - Nina von Stauffenberg
* Halina Reijn - Margarethe von Oven
* David Bamber - Adolf Hitler
* Thomas Kretschmann - Otto Ernst Remer komandantea
* Kenneth Branagh - Henning von Tresckow komandate jenerela
* Kenneth Cranham - Wilhelm Keitel zelaiko mariskala

## Kanpo estekak

* Valkyrie filmaren IMDBko fitxa irakurgai (Ingelesez)
* Filmaren webgunea (Ingelesez)
* Valkyrie filmaren trailer edo iragarkia ikusgai. Youtube.com (Ingelesez)
* Datuak: Q159054
# Valkeakoski

Valkeakoski Finlandiako hiria eta udala da. Finlandiera hizkuntza nagusia da.

## Kokapena

Valkeakoski Tampereren hegoaldean 30 kilometrotan dago, Helsinkitik 150 kilometrotan. Pirkanmaa lurraldean dago, Mendebaldeko Finlandia probintzian. 2017an 20.800 biztanle zituen, 372.03 km²etan. Biztanleriaren dentsitatea 77,96koa da.

## Ekonomia

Papergintza aktibitate ekonomiko garrantzitsua da. Turismoa ere garrantzitsua da.

## Kirola

Ezaguna da bere FC Haka futbol-taldea.

## Erreferentziak

* ↑ https://web.archive.org/web/20171205143758/http://www.valkeakoski.fi/portal/english/tourism/

## Kanpo estekak

* (Ingelesez):Valkeakoski webgune ofiziala.
* Datuak: Q322126
* Multimedia: Valkeakoski / Q322126
# Vall d'Albaida

La Vall d'Albaida Valentziar Herrialdeko eskualdea da. Iparraldean Costera du, ekialdean Safor, hegoaldean Comtat eta Alcoià eta mendebaldean Alt Vinalopó.
Eskualdeak 34 udalerri ditu, 721,64 km²ko azalera du eta 2005ean 88.596 biztanle zituen. Eskualdeari izena ematen diotenak Albaida ibaia eta herria ("zuria" arabieraz) dira eta hiriburua zein udalerririk populatuena Ontinyent da.

## Udalerriak

| Udalerria | Biztanleria | Azalera | Dentsitatea |
| Agullent | 1.285 | 6,10 | 210,65 |
| Aielo de Malferit | 4.532 | 27,10 | 167,23 |
| Aielo de Rugat | 197 | 7,80 | 25,25 |
| Albaida | 6.269 | 35,40 | 177,09 |
| Alfarrasí | 1.297 | 6,40 | 202,65 |
| Atzeneta d'Albaida | 2.364 | 16,20 | 145,92 |
| Bèlgida | 701 | 17,30 | 40,52 |
| Bellús | 387 | 9,50 | 40,73 |
| Beniatjar | 260 | 11,40 | 22,80 |
| Benicolet | 577 | 11,30 | 51,06 |
| Benigànim | 6.700 | 33,40 | 184,13 |
| Benissoda | 361 | 4,00 | 90,00 |
| Benissuera | 199 | 1,90 | 104,73 |
| Bocairent | 4.444 | 97,00 | 45,81 |
| Bufali | 203 | 3,20 | 63,43 |
| Carrícola | 94 | 4,60 | 20,43 |
| Castelló de Rugat | 2.391 | 19,10 | 125,18 |
| Fontanars dels Alforins | 1.014 | 74,70 | 13,57 |
| Guadasséquies | 430 | 3,30 | 130,30 |
| Llutxent | 2.571 | 40,10 | 64,11 |
| Montaverner | 1.833 | 7,40 | 247,70 |
| Montitxelvo | 626 | 8,20 | 76,34 |
| l'Olleria | 8.106 | 32,20 | 251,73 |
| Ontinyent | 36.695 | 125,40 | 292,62 |
| Otos | 520 | 11,10 | 46,84 |
| el Palomar | 555 | 7,80 | 71,15 |
| Pinet | 190 | 11,90 | 15,96 |
| la Pobla del Duc | 2.561 | 18,90 | 135,50 |
| Quatretonda | 2.513 | 43,20 | 58,17 |
| el Ràfol de Salem | 421 | 4,30 | 97,90 |
| Rugat | 174 | 3,10 | 56,12 |
| Salem | 482 | 8,60 | 56,04 |
| Sempere | 38 | 3,80 | 10,00 |
| Terrateig | 343 | 6,30 | 54,44 |

## Ikus, gainera

* Valentziar Herrialdeko eskualdeak
* Albaida
* Ontinyent

## Kanpo estekak

* (Katalanez) Alto Palancia País Valencià, poble a poble, comarca a comarca webgunean.
* Datuak: Q2300654
* Multimedia: La Vall d'Albaida / Q2300654
# Trabukete

Trabuketea makina sinplea da, palanka gisa erabiltzen dena, ibai, ubide edo putzu batetik ura igotzeko balio duena. Euskal Herrian ikus daitezke funtzionamenduan 21. mendean Añanako Gatz Haranean, non gatzagen langintzako tresna tradizionala izan diren.

## Deskribapena

Trabuketeak laguntzen du urez betetako suila erabiltzen duen pertsonaren mailara igotzen. Palanka bat da, euskarri baten gainean dagoen makila batez osatua, mutur bat bestea baino luzeagoa izango delarik. ;utur luzean, soka bat jartzen da suil edo ontzi batekin, eta, bestean, kontrapisu bat. Behar bezala orekatuta dagoenean, trabuketea horizontalean jartzen da ontzia erdi beteta dagoenean.
Trabuketearen printzipioa katapulta batzuen ingeniaritzaren oinarrian ere badago, frantsesez trebuchet deiturikoetan.

## Historia

Trabuketeari jatorri egiptoarra suposatu izan zaion arren, bere erabileraren hasiera Inperio Berrian (K.a. 1550-1070) kokatuz, Mesopotamiako erliebe eta zigilu zilindrikoetan agertzen da (K.a. 3000 eta 2500 bitartean datatuak) eta Indusko zibilizazioko Mohenjo-Daro hirian ere irudikatuta dago (K.a. 2500). Erromatarrek ere erabiltzen zuten (latinez, tolleno), eta Herkulanoko fresko batean irudikatuta dago.
Julio Caro Barojak idatzi zuen 19. mendean oraindik arrunta zela Europa osoan, eta honako herrialde hauetan erabiltzen zutela: "Suedia, Norvegia, Danimarka, Finlandia, Herbehereak, Alemania, Hungaria, Polonia, Balkanetako herrialdeak, Errusia, Espainia eta Portugal, baita Afrika zuria, Ekialde Ertaina, India, Txina, Japonia eta Brunswick Berria ere Kanadan".

## Erreferentziak

* ↑ «Gatza egiteko tailerra» vallesalado.com (Noiz kontsultatua: 2024-09-16).
* ↑ Ikastetxeak, Elizbarrutiko. (2024-04-29). «Trabukete-jaurtiketa, Otxarkoaga Ikastegiko ikasketa praktikoa» Elizbarrutiko Ikastetxeak (Noiz kontsultatua: 2024-09-16).
* ↑ Udala, Orozko. (2023-02-08). «Orozkoko etnografia museoak bere erakusketa iraunkorraren parte izango den pieza berri bat hartuko du larunbat honetan» Orozkoko Udala (Noiz kontsultatua: 2024-09-16).
* ↑ (Gaztelaniaz) Palerm Viquiera at al., Jacinta. (2001). «Técnicas hidráulicas en México, paralelismos con el Viejo Mundo: I. Bimbaletes (shaduf)» II Encuentro sobre Historia y Medio Ambiente (Huesca) (Noiz kontsultatua: 2024-09-16).
* ↑ Caro Baroja, Julio. (1983). Tecnologia popular española. Ed. Nacional, 411-412 or. ISBN 978-84-276-0588-6. (Noiz kontsultatua: 2024-09-16).

## Kanpo estekak

* Datuak: Q837176
* Multimedia: Shadoofs / Q837176
# Trabuko (musika taldea)

Trabuko plaza musika talde gipuzkoarra izan.

## Sorrera

1994. urtean, Egan plaza talde ezaguna banandu zenean, bertako kide batzuk Trabuko talde berria sortu zuten. Hasiera batean Trabuko Egan izenarekin eta Trabuko ondoren.
Lehen diskoak taldearen izan bera zeraman, "Trabuko". 1995. urtean kaleratu zuten, hamairu kantu alai bilduz bertan.

## Taldekideak

* Koldo Tarragona, teklatua ta ahotsa
* Gonzalo Pelaez, baxua
* Alberto Franzesena, bateria
* Imanol Aranburu, teklatuak
* Jose Mari Pelaez "Peke", kitarra ta ahotsa

## Banaketa

Trabuko taldetik beste bi talde sortu ziren, Irailerako 6 edota Kiñu musika taldeak.

## Erreferentziak

* ↑ Http://euskalmusikakatea.blogspot.com. (jueves, 5 de diciembre de 2013). «EUSKAL MUSIKA KATEA: TRABUKO» EUSKAL MUSIKA KATEA (Noiz kontsultatua: 2024-07-02).

## Kanpo estekak

* Datuak: Q126959798
# Trabzon probintzia

Trabzon probintzia Turkiako 81 probintzietako bat da. Bere hiruburua Trabzon da. 4.495 km²ko azalera du eta bertan 1.061.055 biztanle bizi dira.

### Barrutiak

Probintziaren barnean 18 barruti daude:
| Akçaabat Araklı Arsin Beşikdüzü Çarşıbaşı Çaykara Dernekpazarı Düzköy Hayrat | Köpvübaşı Maçka Of Şalpazarı Sürmene Tonya Trabzon Vakfıkebir Yomra |

## Kanpo estekak

* Datuak: Q388995
* Multimedia: Trabzon Province / Q388995
# Traboe

Traboe, kornubieraz: Treworabo, Ingalaterrako Kornualles konderriko herrixka bat da.

## Kanpo estekak

* Datuak: Q7831090
* Multimedia: Traboe / Q7831090
# Trabzonita

Trabzonita silikato motako minerala da.

## Ezaugarriak

Trabzonita silikato mineralaren formula kimikoa hau da: ${\ce {Ca4(Si3O9)(OH)2}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Trabzonite: Mineral information, data and localities.» www.mindat.org (Noiz kontsultatua: 12-05-2019).
# Trabzonspor

Trabzonspor A.Ş. Turkiako futbol taldea da, Trabzon hirikoa. Turkiako 6 Liga eta 8 Kopa irabazi ditu besteak beste.
Futbolaz gain beste hainbat kirol ere baditu, baina nagusiki futbolarengatik da ezaguna.

## Historia

Trabzongo lehenengo futbol taldeak 20. hamarkadan sortu ziren. Lehenengoa İdmanocağı izan zen, 1921ekoa. 1966an İdmanocağı, İdmangücü, Martıspor eta Karadenizgücü taldeek bat egin zuten Trabzongo talde indartsua sortzeko eta Trabzonspor izena ezarri zioten.
70 hamarkadaren bukaeran eta 80 hasieran bolada bikaina izan zuen eta 6 Liga eta 3 Kopa eskuratu zituen. ordutik puntako taldea izan da Turkian. 2011 urtean bigarren egin zuten Fenerbahçerekin berdinduta. Ustelkeria kasuak azaleratu zen orduan eta Fenerbahçeri Liga kendu ez zioten arren Trabzonspor izan zen Txapeldunen Ligan jokatu zuen taldea.

## Palmaresa
### Turkian: 27

* Turkiako Liga (7): 1976, 1977, 1979, 1980, 1981, 1984, 2022.
* Turkiako Kopa (9): 1977, 1978, 1984, 1992, 1995, 2003, 2004, 2010, 2020.
* Turkiako Superkopa (9): 1976, 1977, 1978, 1979, 1980, 1983, 1995, 2010, 2020.
* TSYD Kopa (3): 1992, 1998, 2002

## Euskal taldeen aurkako partidak

Hauek dira Europako txapelketa ofizialetan Trabzonsporrek euskal taldeen aurka jokatu dituen partidak:
| Denboraldia | Txapelketa | Fasea | Etxekoa | Emaitza | Kanpokoa |
| 2004-05 | UEFA Kopa | 1. itzulia | Trabzonspor Athletic | 3-2 2-0 | Athletic Trabzonspor |
| 2006-07 | UEFA Kopa | 1. itzulia | Trabzonspor Osasuna | 2-2 0-0 | Osasuna Trabzonspor |
| 2011-12 | UEFA Kopa | 1. itzulia | Athletic Trabzonspor | 0-0 ez jokatua | Trabzonspor Athletic |

## Kanpo estekak

* (Turkieraz) Webgune ofiziala
* Datuak: Q192641
* Multimedia: Trabzonspor / Q192641
# Turpin dorrea

Turpin dorrea edo Turpin dorre-jauregia Lekeition (Bizkaia) kokaturiko dorretxea da. Defentsarako eraiki bazen ere, geroago etxebizitza bihurtu zen.

## Kokapena

Lekeitioko alde zaharrean dago kokaturik, Gerrikabeitia eta Santo Domingo kaleen arteko gurutzean. Uriarte jauregiari dago lotuta eta hiriko harresitik hurbil zegoen.

## Historia

XVI. mende hasieran eraiki zen, orduko estilo nagusiaren -pizkundetarra- ereduari jarraiki. Defentsa lanetarako eraiki bazen ere, dorreak erabilpen hori galdu zuen etxebizitza bihurtzeko. Gaur egun, etxebizitza izaten jarraitzen du, Lekeitioko eraikin zaharrenetariko eta ondoen kontserbaturikoa delarik berau.

## Arkitektura

Eraikina kareharriz dago eraikia, sei arku-zuzendun leiho dituelarik horman, denak tamaina berekoak. Bere aurreko paperaren garaitik, eraikinaren defentsarako erabilgarriak ziren hauts-babesak eta babeserako leiho-barrenak geratzen dira.
Eraikinera sartzeko, puntu erdiko forma duen ate handi batetik pasa behar da. Honek, haizemaile formadun ganga du. Atzealdean patio bat du eta bertan daude sotora zein zerbitzarien etxebizitzetara eramaten duten eskailerak.

## Kanpo estekak

* Datuak: Q9088853